turjo4nis/wikipedia-bn-dump-20250701 huggingface dataset:
প্রিয়াঙ্কা বারভে

প্রিয়াঙ্কা বারভে একজন ভারতীয় নেপথ্য গায়িকা এবং অভিনেত্রী। তিনি মারাঠি, হিন্দি এবং অন্যান্য কিছু ভারতীয় ভাষায় গান গেয়েছেন, তবে তিনি মারাঠি বিনোদন জগতে সবচেয়ে বেশি সক্রিয়। ফিরোজ খানের ব্রডওয়ে অভিযোজন মুঘল-ই-আজমে আনারকলি চরিত্রে অভিনয়ের জন্য বারভে পরিচিত। তিনি ৫৬তম মহারাষ্ট্র রাজ্য চলচ্চিত্র পুরস্কারে বন্দিশালা চলচ্চিত্রের "কালোখাচ্য ওয়াতেবর্ত্তি" গানের জন্য সেরা মহিলা প্লেব্যাক গায়িকা হিসেবে মহারাষ্ট্র রাজ্য চলচ্চিত্র পুরস্কার জিতেছেন।

প্রারম্ভিক জীবন 
প্রিয়াঙ্কা ভারতের পুনে থেকে এসেছেন। তিনি একটি সঙ্গীতপ্রিয় পরিবারে বড় হয়েছেন। তিনি প্রবীণ কণ্ঠশিল্পী পদ্মাকর এবং মালতী পাণ্ডে-বারভের নাতনি। তাঁর ঠাকুমা তাঁকে শাস্ত্রীয় গানের শিক্ষা দিয়েছিলেন।

কর্মজীবন 
১৭ বছর বয়স থেকে, প্রিয়াঙ্কা পেশাদারভাবে গান গাইছেন। মারাঠি চলচ্চিত্রে তিনি নেপথ্য শিল্পী হিসেবে গান করেন এবং তাঁকে চলচ্চিত্রের সঙ্গীত বিভাগে কৃতিত্ব দেওয়া হয়। তিনি ডাবল সিট, মুম্বাই-পুনে-মুম্বাই ২, অজিন্তা, অনলাইন বিনলাইন, রামা মাধব, বন্দিশালা এবং লস্ট অ্যাণ্ড ফাউণ্ডের মতো অনেক মারাঠি ছবিতে গান গেয়েছেন।

তিনি মারাঠি টিভি ধারাবাহিকের শীর্ষক সঙ্গীতের জন্যও গান করেছেন, এর মধ্যে আছে- মালা সাসু হাভি এবং ইতেচ টাকা তম্বু।

শীর্ষস্থানীয় সংগীত সংস্থাগুলির মধ্যে একটি, সাগরিকা মিউজিক, তাঁর ভিডিও একক "প্যাচ আপ", "প্রেমালা", এবং "তুজ্যসাভে তুজ্যভিনা" প্রকাশ করেছে।

প্রিয়াঙ্কা সারাঙ্গ কুলকার্নিকে বিবাহ করেছেন এবং যৌথভাবে তাঁদের একটি সঙ্গীত চ্যানেল রয়েছে, যার নাম প্রিয়ারঙ্গ। সেখানে তাঁরা অন্যান্য সঙ্গীতজ্ঞ এবং শিল্পীদের সাথে মিলে ফিউশন মিউজিক অ্যালবাম তৈরি করেন।

টিভি ধারাবাহিকের গান 

 মালা সাসু হাভি - জি মারাঠি
 আসা সাসার সুরেখ বাই - কালারস মারাঠি
 স্বামীনী - কালারস মারাঠি
 স্বাভিমান - শোধ অস্তিত্বচা - তারা প্রবাহ

চলচ্চিত্র তালিকা 

 ২০১৩ লগনা পাহাবে করুণ (অভিনয়) মধুরা গডবোলের ভূমিকায়
 ২০১৪ সালে রমা মাধব একজন নেপথ্য গায়িকার চরিত্রে
 ২০১৫ বাইকার্স আড্ডা - নেপথ্য গায়িকার চরিত্রে।
 ২০১৬ ৭০২ দীক্ষিত
 ২০১৯ ক্রুতান্ত - নেপথ্য গায়িকা হিসেবে।
 ২০১৯ আনন্দী গোপাল নেপথ্য গায়িকা হিসেবে।

পুরস্কার 

 বন্দিশালা চলচ্চিত্রের কালোখাচ্য ওয়াতেবর্ত্তি গানের জন্য সেরা মহিলা প্লেব্যাক গায়িকা হিসেবে মহারাষ্ট্র রাজ্য চলচ্চিত্র পুরস্কার
 মনোনীত - কোন্দন চলচ্চিত্রের উষশী গন্ধা গানের জন্য সেরা নেপথ্য গায়িকা - মহিলা বিভাগে জি চিত্র গৌরব পুরস্কার ।
 আনন্দী গোপাল চলচ্চিত্রের "ওয়াটা ওয়াটা গা" গানের জন্য মাতা সম্মান ২০২১
 মনোনীত - সেরা নেপথ্য গায়কের জন্য জি ছবি গৌরব পুরস্কার - মি বসন্তরাও চলচ্চিত্র থেকে বিন্দিয়া লে গেই গানের জন্য 
 মনোনীত - মি বসন্তরাও চলচ্চিত্র থেকে বিন্দিয়া লে গেই গানের জন্য সেরা প্লেব্যাক গায়িকা মহিলার জন্য ফাক্ট মারাঠি সিনে সম্মান

তথ্যসূত্র

বহিঃসংযোগ 

 

১৯৯০-এ জন্ম
জীবিত ব্যক্তি
২১শ শতাব্দীর ভারতীয় অভিনেত্রী
মারাঠি নেপথ্য সঙ্গীতশিল্পী
বলিউডের নেপথ্য সঙ্গীতশিল্পী
ভারতীয় নেপথ্য গায়িকা
করতোয়া সেতু

চতুর্থ চীন-বাংলাদেশ মৈত্রী সেতু, যা করতোয়া সেতু নামেই অধিক পরিচিত, পঞ্চগড় জেলার দেবীগঞ্জে করতোয়া নদীর উপর নির্মিত বাংলাদেশের একটি সড়ক সেতু। ১৯৯৮ সালের ১৪ ফেব্রুয়ারি তৎকালীন প্রধানমন্ত্রী শেখ হাসিনা এই সেতুর উদ্বোধন করেন। বাংলাদেশ-চীন কূটনৈতিক সম্পর্ক স্থাপনের পর থেকে চীন সরকার চায়নাএইড কাঠামোর আওতায় বাংলাদেশে আটটি সেতুর মধ্যে এটি চতুর্থ। ৫৭৭.৪০ মিটার দীর্ঘ এই সেতুটি করতোয়া নদীর উপর নির্মিত প্রথম সড়ক সেতু।

ইতিহাস 
সেতুটি নির্মাণের আগে নীলফামারী জেলার সাথে পঞ্চগড় জেলার এবং দেবীগঞ্জ উপজেলার সাথে পঞ্চগড় জেলা শহরের যোগাযোগ ব্যবস্থা খারাপ ছিল। বর্ষাকালে নদীর ঐপাড়ের ৬ টি ইউনিয়নের বাসিন্দাদের চিকিৎসা সহ নাগরিক সেবা নিতে নৌকায় করে খরস্রোতা করতোয়া পাড়ি দিয়ে দেবীগঞ্জ উপজেলা সদরে আসতে হতো।

যুগের সাথে তাল মিলিয়ে ও স্থানীয় জনগণের কষ্ট লাঘবের কথা চিন্তা করে সামরিক শাসক হুসেইন মোহাম্মদ এরশাদের আমলে ১৯৮৮ সালে করতোয়া সেতু নির্মাণের ভিত্তিপ্রস্তর স্থাপন হলেও পরবর্তীতে নির্মাণ কাজ বন্ধ হয়ে যায়। পরে ১৯৯৫ সালের ৩১ ডিসেম্বর তৎকালীন প্রধানমন্ত্রী বেগম খালেদা জিয়া সেতুটির পুনরায় ভিত্তিপ্রস্তর স্থাপন করেন।

বাংলাদেশ ও চীনের মধ্যকার বন্ধুত্বের নিদর্শন হিসেবে ১৯৯৭ সালে খরস্রোতা করতোয়া নদীর উপর চতুর্থ চীন-বাংলাদেশ মৈত্রী সেতুর নির্মাণ কাজ শুরু হয় এবং ১৯৯৮ সালের ১৪ ফেব্রুয়ারি সেতুটি আনুষ্ঠানিকভাবে উদ্বোধন করা হয়।

সেতুটি উদ্বোধনের পর দেবীগঞ্জ উপজেলার মানুষের যাতায়াত ব্যবস্থা সহজ হওয়ায় শিক্ষা, স্বাস্থ্য সেবা সহ নাগরিক সুযোগ-সুবিধা নিশ্চিত হয়েছে এবং অর্থনৈতিক ক্ষেত্রে এসেছে আমূল পরিবর্তন। এছাড়া এই সেতু থেকে সরকার প্রতিবছর মোটা অংকের রাজস্ব আদায় করতে পারছে।

করতোয়া সেতু উদ্বোধনের পর থেকে দেবীগঞ্জবাসীর বিকেলের অবসর সময় কাটানোর স্থানে পরিণত হয় সেতুর দুই পাড়। এবং ২০০৯ সালে পঞ্চগড়ের তৎকালীন জেলা প্রশাসক বনমালী ভৌমিক করতোয়া সেতুর পূর্ব প্রান্তে ডিসি পার্ক নামে একটি শিশু পার্ক নির্মাণ করেন। বর্তমানে দেবীগঞ্জ উপজেলাসহ পাশ্ববর্তী জেলা ও উপজেলার মানুষের কাছে জনপ্রিয় পর্যটন কেন্দ্র হিসেবে পরিচিতি লাভ করেছে ডিসি পার্ক।

সেতুটি দেশের একমাত্র চর্তুদেশীয় স্থলবন্দর বাংলাবান্ধা ও পঞ্চগড় জেলা শহরের সঙ্গে সারাদেশের যোগাযোগের অন্যতম মাধ্যম হিসেবে পরিচিত।

আরও দেখুন 
তিস্তা সড়ক সেতু

তিস্তা ব্যারেজ

তথ্যসূত্র 

বাংলাদেশের রেল সেতু
দেবীগঞ্জ উপজেলা
দেবীগঞ্জ উপজেলার ইউনিয়ন
পঞ্চগড় জেলা
বাংলাদেশের সেতু
রংপুর বিভাগ
পঞ্চগড় জেলার দর্শনীয় স্থান
চাচা, হেনা কোথায়?

চাচা, হেনা কোথায়? হলো ১৯৯৬ সালের বাংলা ভাষার বাংলাদেশী চলচ্চিত্র প্রেমের সমাধি-এর একটি সংলাপ যা বাপ্পারাজ অভিনীত বকুল চরিত্রকে দিয়ে বলানো হয়।

উৎপত্তি 
সংলাপটি ১৯৯৬ সালের বাংলাদেশী বাংলা ভাষার চলচ্চিত্র প্রেমের সমাধি-এর একটি দৃশ্যের। সেই দৃশ্যে চলচ্চিত্রের নায়িকা হেনার (শাবনাজ) অন্ধ চোখ ঠিক করতে অপারেশনের জন্য নায়ক বকুল (বাপ্পারাজ) শহরে গিয়ে টাকার বিনিময়ে নিজের কিডনি বিক্রি করে। তারপর গ্রামে ফিরে হেনার বাড়িতে এসে বকুল হেনার ব্যাপারে জিজ্ঞেস করলে হেনার বাবা খালেক মিয়া (আনোয়ার হোসেন) জানান যে তার মেয়ের বিয়ে হয়ে গেছে। শোনার পর বকুল অবিশ্বাসের সাথে প্রতিক্রিয়া দেখায়।

জনপ্রিয়তা ও প্রতিক্রিয়া 
২০২৫ সালে কোন এক অজ্ঞাত কারণে সংলাপটির পরিমার্জিত সংস্করণ ভাইরাল হয়ে যায় এবং এর ভিডিও ক্লিপ সামাজিক যোগাযোগমাধ্যমে শেয়ার করা শুরু হয়। এরপর চলচ্চিত্রটির প্রধান অভিনেত্রী শাবনাজ ভাইরাল হওয়ার প্রতিক্রিয়ায় রসবোধের অংশ হিসেবে বাপ্পারাজকে ফেসবুক মারফত সংলাপের ভিডিও ক্লিপগুলো পাঠান এবং সবার উদ্দেশ্যে বলেন যে "এত বছর পরও এ প্রজন্ম সেই ছবির সংলাপ, দৃশ্য ও গানের সঙ্গে নিজেদের কানেক্ট করছে—এটাই ভীষণ ভালো লাগার। কারণ, এ প্রজন্মের ছেলে–মেয়েদের চিন্তাভাবনা তো একেবারেই আলাদা"। সংলাপের রচয়িতা দেলোয়ার জাহান ঝন্টু প্রতিক্রিয়ায় জানান যে সংলাপটি লেখার চেয়ে তিনি বেশি খুশি হয়েছেন এটি ফেসবুকে ভাইরাল হতে দেখে এবং এটি যারা ভাইরাল করেছেন তাদের প্রতি তিনি কৃতজ্ঞতা প্রকাশ করেন।

অন্যান্য ব্যবহার ও জনপ্রিয় সংস্কৃতি 
২০২৫ বাংলাদেশ প্রিমিয়ার লিগ চলাকালে খুলনা টাইগার্স জিতে সেমিফাইনালে আসার পর ঢাকা ক্যাপিটালসকে উদ্দেশ্য করে একটি পোস্ট করে যেখানে সংলাপটি পরিবর্তন করে ব্যবহার করা হয়েছিল।
সংলাপটি ব্যবহার করা ফেসবুকে তৈরি মিমের ব্যবহার লক্ষ্য করা গেছে। সংলাপের প্রশ্নের উত্তর হিসেবে মিম শেয়ার শুরু হয় যেখানে হেনা চরিত্রে অভিনয়কারী শাবনাজের স্বামী নাঈমকে ইঙ্গিত করে উত্তর দেওয়া হয় যে হেনা তার কাছে আছে। পরবর্তীতে টাঙ্গাইলের এক অনুষ্ঠানে নাঈম ও শাবনাজের মেয়ের অনুরোধে সংলাপ যুক্ত দৃশ্য অবলম্বনে বাপ্পারাজ, শাবনাজ ও নাঈম ভিডিও কনটেন্ট তৈরি করে শেয়ার করেন।

৫ ফেব্রুয়ারি ২০২৫ সালে ঢাকায় শেখ মুজিবুর রহমানের প্রাক্তন বাসভবন তথা বঙ্গবন্ধু স্মৃতি জাদুঘর ধ্বংসপ্রাপ্ত হওয়ার পর সাংবাদিক ও ইউটিউবার ইলিয়াস হোসাইন ফেসবুকে শেখ মুজিবুর রহমানের মেয়ে ও প্রাক্তন প্রধানমন্ত্রী শেখ হাসিনাকে উদ্দেশ্য করে সংলাপটির অনুকরণ করেন। ১২ ফেব্রুয়ারি ২০২৫ সালে শেখ হাসিনার পদত্যাগ ও ভারতে পলায়ন নিয়ে ইঙ্গিত করে সংলাপটির মতো বাক্য সিলেট জেলার একটি বিপণিবিতানের একটি দোকানের ডিজিটাল সাইনবোর্ডে দেখা যায়। 
এটি অবলম্বনে একই শিরোনামে একটি মিউজিক ভিডিও নির্মিত হয়েছে যার কণ্ঠশিল্পী প্রমিত কুমার।

তথ্যসূত্র 

চলচ্চিত্রের উদ্ধৃতি
বাংলাদেশের চলচ্চিত্র মাধ্যম
২০২৫-এ প্রবর্তিত ইন্টারনেট মিম
বাংলাদেশে প্রবর্তিত ইন্টারনেট মিম
ম্যালোনিক অ্যাসিড

ম্যালোনিক অ্যাসিড (আইইউপিএসি পদ্ধতিগত নাম: প্রোপানেডিওইক অ্যাসিড) একটি ডাইকার্বক্সিলিক অ্যাসিড, যার গঠন হলো সিএইচ২(সিওওএইচ)২। ম্যালোনিক অ্যাসিডের আয়নিত রূপ, এর এস্টার এবং লবণগুলোকে ম্যালোনেট বলা হয়। উদাহরণস্বরূপ, ডাইইথাইল ম্যালোনেট হলো ম্যালোনিক অ্যাসিডের ডাইইথাইল এস্টার। এর নামের উৎপত্তি গ্রিক শব্দ μᾶλον (ম্যালোন) থেকে, যার অর্থ ‘আপেল’।

ক্লিনিকাল প্রাসঙ্গিকতা 
যদি বৃদ্ধিপ্রাপ্ত ম্যালোনিক অ্যাসিডের স্তরের সাথে সাথে মিথাইলম্যালোনিক অ্যাসিডের স্তরও বৃদ্ধি পায়, তবে এটি বিপাকজনিত রোগ যৌথ ম্যালোনিক এবং মিথাইলম্যালোনিক অ্যাসিডুরিয়া (সিএমএএমএমএ) নির্দেশ করতে পারে। রক্ত প্লাজমায় ম্যালোনিক অ্যাসিড এবং মিথাইলম্যালোনিক অ্যাসিডের অনুপাত হিসাব করে, সিএমএএমএমএ -কে ক্লাসিক মিথাইলম্যালোনিক অ্যাসিডেমিয়া থেকে পৃথক করা যায়।

জৈব রসায়ন 
ম্যালোনিক অ্যাসিড মাইটোকন্ড্রিয়াল ফ্যাটি অ্যাসিড সিনথেসিস (এমটিএফএএস১১)-এ পূর্বসূরী, যেখানে এটি অ্যাসাইল-কোএ সিনথেটেজ পরিবার সদস্য ৩ (এসিএসএফ৩) দ্বারা ম্যালোনাইল-কোএ-তে রূপান্তরিত হয়।

ম্যালোনিক অ্যাসিড শ্বাস-প্রশ্বাসের ইলেকট্রন পরিবহন শৃঙ্খলে এনজাইম সাক্সিনেট ডিহাইড্রোজেনেস (কমপ্লেক্স ১১)-এর একটি প্রতিযোগিতামূলক ইনহিবিটরের আদর্শ উদাহরণ। এটি প্রতিক্রিয়া ছাড়াই এনজাইমের সক্রিয় স্থানে আবদ্ধ হয়ে সাধারণ সাবস্ট্রেট সাক্সিনেটের সাথে প্রতিযোগিতা করে; তবে এতে − সিএইচ২সিএইচ২− গোষ্ঠী অনুপস্থিত, যা ডিহাইড্রোজেনেশনের জন্য প্রয়োজনীয়। এই পর্যবেক্ষণটি সাক্সিনেট ডিহাইড্রোজেনেসের সক্রিয় স্থানের গঠন নির্ধারণে ব্যবহার করা হয়েছিল। এই এনজাইমের ইনহিবিশন সেলুলার শ্বাস-প্রশ্বাস কমিয়ে দেয়। যদিও ম্যালোনিক অ্যাসিড অনেক খাদ্যের একটি প্রাকৃতিক উপাদান, এটি মানুষসহ অন্য স্তন্যপায়ী প্রাণীদের মধ্যে বিদ্যমান।

তথ্যসূত্র 

ওয়েব আর্কাইভ টেমপ্লেটে ওয়েব্যাক সংযোগ
আবুধাবি কান্ট্রি ক্লাব

আবুধাবি কান্ট্রি ক্লাব হল সংযুক্ত আরব আমিরাতের আবুধাবি ভিত্তিক একটি আমিরাতি পেশাদার মহিলা ফুটবল ক্লাব। এই ক্লাবটি ২০০৪ সালের প্রতিষ্ঠিত হয়েছে। এটি সংযুক্ত আরব আমিরাতে মহিলা ফুটবলের মূল কেন্দ্র এবং প্রতিষ্ঠাতা ছিল, কারণ এটি বেশ কয়েকটি আন্তর্জাতিক প্রতিযোগিতায় দেশটির প্রতিনিধিত্ব করেছিল এবং দেশে মহিলা ফুটবলের স্বীকৃতি এবং বিকাশের প্রথম সমর্থক ছিল।

সম্মাননা 
 সংযুক্ত আরব আমিরাত মহিলা ফুটবল লিগ
 চ্যাম্পিয়ন (১০): ২০১২-১৩, ২০১৩–১৪, ২০১৪–১৫, ২০১৫–১৬, ২০১৬–১৭, ২০১৭–১৮, ২০১৮–১৯, ২০২১–২২, ২০২২–২৩, ২০২৩–২৪

তথ্যসূত্র

সংযুক্ত আরব আমিরাতের ফুটবল দল
দেশ অনুযায়ী মহিলা ফুটবল ক্লাব
রানীগঞ্জ সেতু

রানীগঞ্জ সেতু সুনামগঞ্জ জেলায় কুশিয়ারা নদীর উপর নির্মিত একটি সড়ক সেতু। এটি সিলেট বিভাগের বৃহত্তম সেতু। সেতুটির নির্মাণ কাজ শুরু হয় ২০১৬ সালের আগস্ট মাসে এবং শেষ হয় ২০২২ সালের নভেম্বরে মাসে। সেতুটি নির্মাণের ফলে সড়কপথে ঢাকার সঙ্গে সুনামগঞ্জের দুরত্ব  কমে গিয়েছে।

অবস্থান 

সেতুটি কুশিয়ারা নদীর উপরে নির্মাণ করা হয়েছে যা সিলেট বিভাগের সুনামগঞ্জ জেলার জগন্নাথপুর উপজেলার রাণীগঞ্জ বাজারের দক্ষিণ-পূর্বে অবস্থিত।

ইতিহাস 

১৯৯৯ সালে তৎকালীন পররাষ্ট্রমন্ত্রী আব্দুস সামাদ আজাদ পাগলা–জগন্নাথপুর–রায়গঞ্জ–আউশকান্দি আঞ্চলিক মহাসড়কের কাজ শুরু করেন। ২০০১ সালে  তৎকালীন অর্থমন্ত্রী সাইফুর রহমান এই সড়ক অপ্রয়োজনীয় উল্লেখ করে বরাদ্দ বাতিল করে দেন ফলে সেতু নির্মাণ স্থায়ীভাবে বন্ধ হয়ে যায়। ২০০৮ সালে তৎকালীন সুনামগঞ্জ-৩ আসনের সংসদ সদস্য এম. এ. মান্নান (পরবর্তীতে পরিকল্পনামন্ত্রী) এই আঞ্চলিক মহাসড়কের কাজ পুনরায় চালুর প্রচেষ্টা চালান। একপর্যায়ে তিনি সাবেক প্রধানমন্ত্রী শেখ হাসিনার অগ্রাধিকার তালিকায় এটি নিয়ে আসেন এবং একনেকে ৫২ কোটি বাংলাদেশী টাকা অনুমোদন পায়। পরবর্তীতে ধাপে ধাপে ব্যয় এবং সময় বাড়ানো হয়।

২০১৪ সালের ২৪ জুন একনেকে সেতুটি নির্মাণের প্রস্তাব পাস হয়। সেতু নির্মাণের কার্যাদেশ আসে ২০১৬ সালের ১১ আগস্ট এবং ২০১৭ সালের ১৪ জানুয়ারি নির্মাণ কাজ শুরু হয়। প্রথমে সেতুর নির্মাণ ব্যয় ৯১ কোটি বাংলাদেশী টাকা ধরা হয়েছিল। সেতু ও আড়াই কিলোমিটার সংযোগ সড়ক এবং টোল প্লাজার নির্মাণকাজ শেষ করতে মোট ১৫৫ কোটি বাংলাদেশী টাকা ব্যয় হয়েছে। সেতুর নির্মাণ কাজ শেষে ২০২২ সালের ৭ নভেম্বর বাংলাদেশের সাবেক প্রধানমন্ত্রী শেখ হাসিনা ভিডিও কনফারেন্সের মাধ্যমে সেতুটি উদ্বোধন করেন।

তথ্যসূত্র
ডেলনা ডেভিস

ডেলনা ডেভিস একজন ভারতীয় অভিনেত্রী এবং ভরতনাট্যম নৃত্যশিল্পী। ইনি মূলত মালায়ালাম এবং তামিল চলচ্চিত্রে অভিনয় করেন। ইনি বিভিন্ন টিভি ধারাবাহিক ও বিনোদনমূলক অনুষ্ঠানেও কাজ করেছেন। তার অভিনীত কিছু উল্লেখযোগ্য চলচ্চিত্র হল ইউ টু ব্রুটাস (২০১৫), হ্যাপি ওয়েডিং (২০১৬) এবং কুরঙ্গু বোম্মাই (২০১৭)।

কর্মজীবন 
ডেলনা ডেভিস প্রথমে তামিল চলচ্চিত্র জগতে অভিনয় করতে শুরু করেন। তার প্রথম সিনেমা ছিল  জয়ন্তনের ভিদিয়ুম ভারাই পেসু (২০১৪) এবং তারপর তিনি পাত্রা  (২০১৫) ছবিতেও কাজ করেছেন। তার সহশিল্পী ছিলেন নবাগত মিঠুন দেব এবং প্রাক্তন উদ্যোক্তা ও নবাগত অভিনতা স্যাম পল। সিনেমাতে ডেলনা একজন কলেজ ছাত্রীর চরিত্রে অভিনয় করেছিলেন।  ডেলনা তার পরীক্ষার পাশাপাশি ছবির শুটিংও চালিয়ে যান।। ২০১৫ সালের মার্চ মাসে তামিলনাড়ুতে খুবই কম সংখ্যার প্রেক্ষাগৃহে পাত্রা  সিনেমাটি মুক্তি পায়।  তার প্রথম মালায়ালাম ছবি ছিল ইউ টু ব্রুটাস (২০১৫) পাত্রার সাথে একই দিনে মুক্তি পায়। অভিনেত্রী কেরালার সিনেমা জগতে কাজ করার সময় অন্য কোন নাম ব্যবহার করার পরিবর্তে তার আসল নামই ব্যবহার করেছিলেন।  তার প্রথম ছবি মুক্তির আগেই ডেলনা জ্ঞানমের আক্কাম এবং পালানির উধা সহ আরও বেশ কয়েকটি তামিল ছবিতে চুক্তিবদ্ধ হন, যেগুলোর কাজ সম্পন্ন হলেও প্রেক্ষাগৃহে মুক্তি পায়নি।  ২০১৫ সালে তার তৃতীয় এবং শেষ মুক্তিপ্রাপ্ত ছবি ছিল এক রাজনৈতিক ও ব্যঙ্গাত্মক সিনেমা ৪৯-ও (২০১৫), যেখানে প্রবীণ কৌতুকাভিনেতা গৌণ্ডামণি মুখ্য ভূমিকায় অভিনয় করেছিলেন।

২০১৬ সালে ডেলনা  মালায়ালাম ছবি হ্যাপি ওয়েডিং (২০১৬)-এ অভিনয় করেন। তার পরবর্তী মুক্তিপ্রাপ্ত ছবি ছিল নানাইয়াধে মাঝাইয়ে। পরবর্তীকালে তাকে বিদার্থ এবং অভিনেতা-পরিচালক ভারতীরাজা অভিনীত কুরাঙ্গু বোমাই (২০১৭) সিনেমায় একটি গুরুত্বপূর্ণ চরিত্রে দেখা যায়, যা তার এখনো পর্যন্ত সবচেয়ে বড় তামিল প্রকল্প।

চলচ্চিত্র তালিকা

টেলিভিশন

ধারাবাহিক

অনুষ্ঠান

তথ্যসূত্র 

জন্মের বছর অনুপস্থিত (জীবিত ব্যক্তি)
তামিল টেলিভিশনের অভিনেত্রী
মালয়ালম টেলিভিশন অভিনেত্রী
ত্রিশূরের অভিনেত্রী
২১শ শতাব্দীর ভারতীয় অভিনেত্রী
মালয়ালম চলচ্চিত্র অভিনেত্রী
তামিল চলচ্চিত্র অভিনেত্রী
জীবিত ব্যক্তি
ভারতীয় চলচ্চিত্র অভিনেত্রী
মোহাম্মদ আল-আমিন



প্রাথমিক কর্মজীবন 
যশোরের শামসুল হুদা ফুটবল একাডেমির একজন খেলোয়াড়, আল-আমিন, রাইট-ব্যাক হিসেবে খেলে, ২০১৯ সালে ক্লিয়ার মেন অনূর্ধ্ব-১৭ স্কুল ফুটবল টুর্নামেন্টে অংশগ্রহণ করেন এবং টুর্নামেন্টের সেরা ছয় খেলোয়াড়ের মধ্যে নির্বাচিত হন, ইংলিশ ক্লাব ম্যানচেস্টার সিটির সাথে প্রশিক্ষণের সুযোগ পান। তবে, কোভিড-১৯ মহামারীর কারণে এই সুযোগটি কার্যকর হয়নি।

ক্লাব ক্যারিয়ার 
২০২১ সালের আগস্টে, ম্যাচ ফিক্সিংয়ের অভিযোগে বাফুফে আরামবাগ ক্রীড়া সংঘের ১৩ জন ফুটবলারের ওপর তিন বছরের নিষেধাজ্ঞা আরোপ করে। আল-আমিনও তাদের মধ্যে একজন ছিলেন। পরবর্তীতে, ফিফা সেই নিষেধাজ্ঞার মেয়াদ কমিয়ে এক বছরে নামিয়ে আনে।[১]

এক বছরের নিষেধাজ্ঞার সময়, আল-আমিন শামসুল হুদা ফুটবল একাডেমিতে ফিরে আসেন এবং তার প্রশিক্ষণ অব্যাহত রাখেন এবং অবশেষে ২০২৩ সালের অক্টোবরে শেখ জামাল ডিসিতে যোগদান করেন। ধানমন্ডি -ভিত্তিক ক্লাবে, কোচ, জুলফিকার মাহমুদ মিন্টু, তাকে একজন রাইট-উইঙ্গার হিসেবে নিয়োগ করেন এবং তিনি ১২টি লীগে অংশগ্রহণ করেন। 

২৯ নভেম্বর ২০২৪, আল-আমিন ২০২৪-২৫ বাংলাদেশ প্রিমিয়ার লিগে তার অভিষেক ম্যাচ খেলেন, যেখানে তিনি বাংলাদেশ পুলিশ এফসির হয়ে ব্রাদার্স ইউনিয়নের বিপক্ষে মাঠে নামেন। ৭ ডিসেম্বর, তিনি ফকিরেরপুল ইয়াংমেন্স ক্লাবের বিপক্ষে ৪-১ গোলের জয়ে জোড়া গোল করে তার পেশাদার ক্যারিয়ারের প্রথম গোল করেন।

এরপর, ১৪ ডিসেম্বর, পরবর্তী লিগ ম্যাচে সেন্টার-ফরোয়ার্ড হিসেবে খেলতে নেমে তিনি ঢাকা ওয়ান্ডারার্সের বিপক্ষে আরও দুটি গোল করেন এবং তার দল ৪-০ ব্যবধানে জয় পায়।

আন্তর্জাতিক ক্যারিয়ার 
আল-আমিন বাংলাদেশ অনূর্ধ্ব-১৫ দলের সদস্য ছিলেন যারা ২০১৮ সালের সাফ অনূর্ধ্ব-১৫ চ্যাম্পিয়নশিপ জিতেছিল, স্বাগতিক নেপাল অনূর্ধ্ব-১৫ এর বিপক্ষে ম্যাচে তিনিই একমাত্র বিকল্প খেলোয়াড় হিসেবে খেলেছিলেন। সেই বছরের শেষের দিকে, তিনি থাইল্যান্ডে অনুষ্ঠিত উয়েফা অ্যাসিস্ট অনূর্ধ্ব-১৬ ডেভেলপমেন্ট টুর্নামেন্টে সাইপ্রাস এবং মালদ্বীপের বিপক্ষে খেলেন।

ক্যারিয়ার পরিসংখ্যান 

 সাফ অনূর্ধ্ব-১৫ চ্যাম্পিয়নশিপ : ২০১৮

তথ্যসূত্র 

নীলফামারী জেলার ব্যক্তি
বাংলাদেশ ফুটবল প্রিমিয়ার লিগের খেলোয়াড়
ফুটবল উইঙ্গার
বাংলাদেশ পুলিশ ফুটবল ক্লাবের খেলোয়াড়
শেখ জামাল ধানমন্ডি ক্লাবের ফুটবলার
আরামবাগ ক্রীড়া সংঘের ফুটবলার
বাংলাদেশের আন্তর্জাতিক যুব ফুটবলার
বাংলাদেশী পুরুষ ফুটবলার
২০০৪-এ জন্ম
জীবিত ব্যক্তি
২১শ শতাব্দীর বাংলাদেশী পুরুষ ক্রীড়াবিদ
এল. বেঙ্কটকৃষ্ণ আয়ার

এল. বেঙ্কটকৃষ্ণ আয়ার বা এল. ভেঙ্কটকৃষ্ণ আইয়ার ছিলেন ভারতীয় সিভিল ইঞ্জিনিয়ার এবং তামিলনাড়ু রাজ্যের পূর্ত বিভাগের একজন প্রধান প্রকৌশলী।

শিক্ষা এবং কর্মজীবন 
তিনি ছিলেন কুম্ভকোনমের টাউন উচ্চ মাধ্যমিক বিদ্যালয়ের প্রাক্তন ছাত্র। ১৯৪১ সালে পোলাভরমের কাছে গোদাবরী নদীর উপর একটি জলাধার নির্মাণের জন্য জরিপ এবং প্রাথমিক প্রস্তাব জমা দেন আইয়ার, যা পরবর্তীতে পোলাভরম প্রকল্প নামে চালু হয়। তিনি মাদ্রাজ ইনস্টিটিউট অফ টেকনোলজি (MIT) প্রতিষ্ঠার কাজে চিন্নাস্বামী রাজমকে সহায়তাকারী কয়েকজনের মধ্যে তিনিও ছিলেন। তিনি এই প্রতিষ্ঠানটির প্রতিষ্ঠার তত্ত্বাবধানকারী মূল কমিটিতে ছিলেন।  সমাজে বেঙ্কটকৃষ্ণ আয়ারের অবদানের জন্য ১৯৬১ সালে ভারত সরকার তাঁকে তৃতীয় সর্বোচ্চ অসামরিক সম্মান পদ্মভূষণে ভূষিত করে।

আরও দেখুন 
 পোলাভরম প্রকল্প

তথ্যসূত্র 

২০শ শতাব্দীর ভারতীয় প্রকৌশলী
ভারতীয় পুরকৌশলী
মৃত্যুর সাল অনুপস্থিত
জন্মের বছর অনুপস্থিত
সিভিল সার্ভিসে পদ্মভূষণ প্রাপক
সোনিয়া বালানি

সোনিয়া বালানি একজন ভারতীয় অভিনেত্রী যিনি দ্য কেরালা স্টোরি, বাজার এবং তুম বিন ২-এর মতো চলচ্চিত্রে এবং তু মেরা হিরো এবং বড়ে আচ্ছে লাগতে হ্যায়-এর মতো টিভি অনুষ্ঠানগুলিতে অভিনয়ের জন্য পরিচিত।

প্রারম্ভিক জীবন 
সোনিয়া বালানি উত্তর প্রদেশের আগ্রার একটি সিন্ধি পরিবারে জন্মগ্রহণ করেন। তিনি আগ্রার সেন্ট জনস কলেজ থেকে স্নাতক ডিগ্রি অর্জন করেন।

কর্মজীবন 
তিনি ২০২৩ সালে "দ্য কেরালা স্টোরি" চলচ্চিত্রে 'আসিফা বা' চরিত্রে অভিনয় করেছিলেন। ২০২৬ সালে মুক্তি আসন্ন চলচ্চিত্র "রামায়ণ: পার্ট ১" -এ উর্মিলার ভূমিকায় তাঁর অভিনয় করার কথা।

চলচ্চিত্র তালিকা

চলচ্চিত্র

টেলিভিশন

ওয়েব সিরিজ

তথ্যসূত্র

বহিঃসংযোগ 

 

জন্মের বছর অনুপস্থিত (জীবিত ব্যক্তি)
২১শ শতাব্দীর ভারতীয় অভিনেত্রী
উত্তরপ্রদেশের অভিনেত্রী
সিন্ধি বংশোদ্ভূত ভারতীয় ব্যক্তি
আগ্রার ব্যক্তি
হিন্দি টেলিভিশন অভিনেত্রী
হিন্দি চলচ্চিত্র অভিনেত্রী
ভারতীয় ওয়েব ধারাবাহিক অভিনেত্রী
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
স্পার্টাকাস

ধারালো অস্ত্র দ্বারা মৃত্যু
খ্রিস্টপূর্ব ১ম শতাব্দীর রোমান ব্যক্তি
জন্মের সাল অনিশ্চিত
খ্রিস্টপূর্ব ১০০-এর দশকে জন্ম
ওয়েব আর্কাইভ টেমপ্লেটে ওয়েব্যাক সংযোগ
লাতিন ভাষার লেখা থাকা নিবন্ধ
প্রাচীন গ্রিক ভাষার লেখা থাকা নিবন্ধ
দীপশিখা নাগপাল

দীপশিখা নাগপাল, যিনি দীপশিখা নামে সুপরিচিত, একজন ভারতীয় অভিনেত্রী ও  চলচ্চিত্র পরিচালক। তিনি মূলত হিন্দি চলচ্চিত্র টেলিভিশন জগতে কাজ করেন।  তিনি কয়লা, বাদশা, দিল্লাগি এবং পার্টনার সহ বেশ কয়েকটি সফল হিন্দি ছবিতে অভিনয় করেছেন। তিনি ২০১৪ সালে কালারস টিভির রিয়েলিটি শো বিগ বস সিজন ৮ -এ প্রতিযোগী হিসেবে অংশগ্রহণ করেছিলেন।

কয়লা চলচ্চিত্র মুক্তির পর তিনি হিন্দি চলচ্চিত্র জগতে পরিচিতি ও প্রশংসা লাভ করেন এবং পরে সতীশ কৌশিকের পরিচালনায় নির্মিত ধুম ধাদাক্কা চলচ্চিত্রেও অভিনয় করেন। এছাড়াও, তিনি বিভিন্ন জনপ্রিয় টেলিভিশন ধারাবাহিকে অভিনয় করেছেন। পরিচালক হিসেবে তার প্রথম চলচ্চিত্র ইয়ে দুঁরিয়া যা ২০১১ সালের আগস্ট মাসে মুক্তি পায়। তিনি ২০১৪ সালে কালারস টিভিতে  সম্প্রচারিত বিগ বস ৮- এর একজন প্রতিযোগী ছিলেন।

ব্যক্তিগত জীবন 
দীপশিখা প্রথমে জিৎ উপেন্দ্রকে বিয়ে করেন এবং তাদের দুটি সন্তান হয়। তবে, এক দশক পর তাদের বিবাহবিচ্ছেদ ঘটে।  ২০১২ সালের জানুয়ারিতে, তিনি ইন্দোরে বসবাসকারী অভিনেতা  কেশব অরোরাকে বিয়ে করেন, যিনি তার পরিচালিত প্রথম চলচ্চিত্র ইয়ে দুঁরিয়া-তে সহ-অভিনেতা ছিলেন। 

তিনি বিগ বস সিজন ৮--এ প্রতিযোগী হিসেবে অংশ নেন, কিন্তু ২১তম দিনে তাকে শো থেকে বহিষ্কার করা হয়।

চলচ্চিত্র তালিকা

চলচ্চিত্র

টেলিভিশন

ওয়েব সিরিজ

তথ্যসূত্র 

২১শ শতাব্দীর ভারতীয় অভিনেত্রী
জন্মের বছর অনুপস্থিত (জীবিত ব্যক্তি)
বিগ বসের (হিন্দি টিভি ধারাবাহিক) প্রতিযোগী
মহারাষ্ট্রের নারী ব্যবসায়ী
মুম্বইয়ের চিত্রনাট্যকার
মুম্বইয়ের চলচ্চিত্র প্রযোজক
মুম্বইয়ের চলচ্চিত্র পরিচালক
মুম্বইয়ের অভিনেত্রী
হিন্দি ভাষার চলচ্চিত্র পরিচালক
হিন্দি চলচ্চিত্র প্রযোজক
হিন্দি চিত্রনাট্যকার
ভারতীয় নারী চিত্রনাট্যকার
ভারতীয় নারী চলচ্চিত্র প্রযোজক
হিন্দি টেলিভিশন অভিনেত্রী
ওড়িয়া চলচ্চিত্র অভিনেত্রী
মারাঠি চলচ্চিত্র অভিনেত্রী
হিন্দি চলচ্চিত্র অভিনেত্রী
ভারতীয় চলচ্চিত্র অভিনেত্রী
ভারতীয় নারী চলচ্চিত্র পরিচালক
ভারতীয় টেলিভিশন অভিনেত্রী
জীবিত ব্যক্তি
অদিতি বালন

অদিতি বালন একজন ভারতীয় অভিনেত্রী যিনি মূলত তামিল এবং মালয়ালম ছবিতে কাজ করেন। অদিতি আরুভি ছবিতে নাম ভূমিকায় অভিনয় করে সর্বাধিক পরিচিত হয়েছেন। এই ছবিতে তাঁর অভিনয়কে ফিল্ম কম্প্যানিয়ন কর্তৃক "দশকের ১০০টি সেরা অভিনয়"-এর মধ্যে একটি বলে বিবেচনা করা হয়।

কর্মজীবন 
২০১৭ সালে তিনি "আরুভি" ছবিতে একটি প্রধান চরিত্রে অভিনয় করার সুযোগ পান। এটি ২০১৭ সালের সবচেয়ে জনপ্রিয় ছবিগুলির মধ্যে একটি ছিল এবং সমালোচকদের দ্বারা সর্বসম্মতভাবে তাঁর অভিনয়ের প্রশংসা করা হয়েছিল। "আরুভি" ছবির জন্য তিনি অনেক পুরস্কার পেয়েছেন, যার মধ্যে রয়েছে সেরা অভিনেত্রীর জন্য ফিল্মফেয়ার সমালোচক পুরস্কার - তামিল। ২০২৪ সালে তিনি তেলুগু চলচ্চিত্র সারিপোধা সানিভারম-এ অভিনয় করেন।

চলচ্চিত্র তালিকা

চলচ্চিত্র

টেলিভিশন

পুরস্কার এবং মনোনয়ন

মন্তব্য

তথ্যসূত্র

বহিঃসংযোগ 

 

জন্মের বছর অনুপস্থিত (জীবিত ব্যক্তি)
মালয়ালম চলচ্চিত্র অভিনেত্রী
ফিল্মফেয়ার পুরস্কার দক্ষিণ বিজয়ী
জীবিত ব্যক্তি
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
দিব্যদর্শিনী

দিব্যদর্শিনী ডিডি নীলকন্দন হলেন একজন ভারতীয় টেলিভিশন উপস্থাপক এবং অভিনেত্রী। তিনি মূলত তামিল বিনোদন জগতের সাথে যুক্ত। তিনি অনেক তামিল টেলিভিশন ধারাবাহিক এবং চলচ্চিত্রে  কাজ করেন। তিনি কফি উইথ ডিডি, অন্বুদান ডিডির মতো অসংখ্য টেলিভিশন অনুষ্ঠান উপস্থাপনা করেছেন। 

অভিনেত্রী হিসেবে বিনোদন জগতে আত্মপ্রকাশের পর, তিনি কমল হাসানের প্রযোজিত নালা দময়ন্তী (২০০৩) সহ বিভিন্ন চলচ্চিত্রে পার্শ্ব চরিত্রে অভিনয় করেছিলেন। টেলিভিশন ধারাবাহিকে কাজ শুরু করার আগে তিনি রাদান মিডিয়া সংস্থার উদ্যোগে গঠিত সেলভি এবং আরসিতে কাজ করেছিলেন যেখানে তিনি তার অভিনয়ের জন্য দর্শকদের মনোযোগ আকর্ষণ করেছিলেন। ২০০৭ সাল থেকে তিনি বিজয় টিভির অনুষ্ঠানে নিয়মিত উপস্থাপক হিসেবে কাজ করে আসছেন এবং ২০১৪ সালে, তিনি তার নিজস্ব অনুষ্ঠান কফি উইথ ডিডি উপস্থাপনা শুরু করেন।

জীবনের প্রথমার্ধ 
দিব্যদর্শিনী কে. নীলকন্দন এবং এন. শ্রীলতার ঘরে  জন্মগ্রহণ করেন। তার বোন প্রিয়দর্শিনীও একজন টেলিভিশন উপস্থাপিকা। তার ছোট ভাই একজন বিমানচালক।  দিব্যদর্শিনী আওয়ার লেডি'স ম্যাট্রিকুলেশন উচ্চ মাধ্যমিক বিদ্যালয়ে পড়াশোনা করেছেন। তারপর থেকে তিনি চেন্নাইয়ের আন্না আদর্শ কলেজে খণ্ডকালীন পড়াশোনা চালিয়ে যাচ্ছেন।

কর্মজীবন 
১৯৯৯ সালে দিব্যদর্শিনী টেলিভিশন উপস্থাপক হিসেবে আত্মপ্রকাশ করেন। প্রথমে তিনি বিজয় টিভির উঙ্গাল থেরপুতে শিশু উপস্থাপক হিসাবে কাজ করতে শুরু করেন। রাজ টিভিতে প্রচারিত কে. বালাচন্দরের টেলিভিশন ধারাবাহিক রেক্কাই কাটিয়া মনসু -তে একটি গুরুত্বপূর্ন চরিত্রে তিনি অভিনয় করেন এবং একজন অভিনেত্রী হিসেবে সাফল্য অর্জন করেন। তার অভিনয় তাকে বিশেষ জনপ্রিয়তা দেয় এবং অভিনয় জগতে আরো সুযোগ পেতে সহায়তা করে।  আরও কয়েকটি চলচ্চিত্রে স্বল্প দৈর্ঘ্যের চরিত্রে অভিনয়ের পর, দিব্যদর্শিনী পুনরায় টেলিভিশনে কাজ করতে শুরু করেন। তিনি রাদান মিডিয়ার উদ্যোগে গঠিত সেলভি এবং আরাসে উল্লেখযোগ্য ভূমিকা পালন করেন। তিনি চলচ্চিত্রে কন্ঠ শিল্পী হিসেবেও অবদান রেখেছেন। সারোজা (২০০৮) ছবিতে ভেগা তামোটিয়া এবং গোয়া (২০১০) ছবিতে পিয়া বাজপাই-এর কণ্ঠ দিয়েছেন তিনি।

২০০৭ সাল থেকে, দিব্যদর্শিনী তামিল টেলিভিশনের অন্যতম শীর্ষস্থানীয় টিভি উপস্থাপক হয়ে উঠেছেন। এবং বিজয় টিভিতে বেশ কয়েকটি জনপ্রিয় টিভি অনুষ্ঠান উপস্থাপনা করে চলেছেন। তিনি দীপক এবং অরবিন্দ আকাশের সাথে জোডি নাম্বার ওয়ানের প্রথম সিজন উপস্থাপনা করেছিলেন। তিনি একই সাথে বয়েজ ভার্সাস গার্লসের প্রথম সিজনও উপস্থাপনা করেছিলেন।

ব্যক্তিগত জীবন 
তিনি তার দীর্ঘদিনের বন্ধু এবং সহকারী পরিচালক শ্রীকান্ত রবিচন্দ্রনকে বিয়ে করেন। কিন্তু এই দম্পতি ২০১৭ সালে তাদের বিচ্ছেদের কথা ঘোষণা করেন। পরবর্তীতে তারা চেন্নাইয়ের একটি পারিবারিক আদালতে বিবাহবিচ্ছেদের আবেদন করেন।  দিব্যদর্শিনী রিউমাটয়েড আর্থ্রাইটিসে ভুগছেন, যার ফলে তিনি দীর্ঘ দূরত্ব হাঁটতে পারেন না।

চলচ্চিত্র তালিকা

কণ্ঠশিল্পী

ধারাবাহিক

ওয়েব সিরিজ

পুরস্কার

ভিকাতান পুরস্কার 
তামিলনাড়ুর অন্যতম শীর্ষস্থানীয় সাপ্তাহিক পত্রিকা <i>আনন্দ বিকাটন বিভিন্ন মানদণ্ডের ভিত্তিতে চলচ্চিত্র, অভিনেতা এবং প্রযুক্তিবিদদের পুরস্কার দিয়ে আসছে।

বিজয় টেলিভিশন পুরস্কার

তথ্যসূত্র 

জন্মের বছর অনুপস্থিত (জীবিত ব্যক্তি)
ভারতীয় টেলিভিশন অভিনেত্রী
তামিল টেলিভিশনের অভিনেত্রী
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
চেন্নাইয়ের অভিনেত্রী
ভারতীয় টেলিভিশন উপস্থাপিকা
তামিল চলচ্চিত্র অভিনেত্রী
তামিলনাড়ুর টেলিভিশন ব্যক্তিত্ব
জীবিত ব্যক্তি